2 min. BARCELONA 23/01/2012 15:59\n260x366 Coberta del nou llibre d'Albert Villaró Coberta del nou llibre d'Albert Villaró\nSis anys després de publicar les primeres peripècies del policia andorrà Andreu Boix, el seu creador, l'escriptor també andorrà Albert Villaró (Seu d'Urgell, 1964), torna amb un nou cas a L'escala del dolor (Columna). La Setmana de l'Isard coincideix amb la visita del copríncep, Nicolas Sarkozy, i la seva esposa, Carla Bruni, i la tranquil·la vida del petit país pirinenc es trasbalsa. El crim descrit, però, és només una excusa narrativa per acabar fent un "retrat de l'Andorra contemporània". La petitesa i singularitat del país condicionen, així, el desenvolupament d'una trama criminal que es vesteix amb les històries d'amor i les aventures passionals del protagonista. Tot i que hi ha tornat, Albert Villaró assegura que no està "enganxat" al gènere. El que passa, però, és que el policia andorrà, Andreu Boix, que ja va presentar a Blau de Prússia, és un personatge que s'"estima molt" i volia saber "com l'havia tractat la vida després del final d'aquella primera novel·la negra. És més, com que té la mateixa edat que l'escriptor, té encara molta vida per davant ha advertit.


Curs d'Aplicador i manipulador de productes fitosanitaris bàsic | Consell Comarcal del Priorat\nCurs d'Aplicador i manipulador de productes fitosanitaris bàsic\nLa setmana passada es van obrir les inscripcions al curs d’Aplicador i manipulador de productes fitosanitaris bàsic. El curs està organitzat per la Federació de Cooperatives Agràries de Catalunya (FCAC), finançat pel Consorci de la Formació Continua de Catalunya (CFCC) i hi col·labora el Consell Comarcal del Priorat.\nLa formació que concedeix la FCAC es pot dur a terme si hi ha un nombre mínim d’alumnes, és per aquest motiu que els interessats cal que s’hi registrin abans del procés d’inscripció, la qual cosa no implica la matriculació oficial al curs.\nD’una banda el perfil d’alumnes que pot accedir a la formació finançada pel CFCC és el de persones aturades i treballadors/es en actiu. I d’altra banda, es concedeixen unes places limitades per a alumnes no oficials, amb dret a examen, els quals no cal que compleixen els requisits.\nUna vegada s’obre el període d’inscripció, es procedeix a realitzar les trucades a les persones interessades a fer aquesta formació per ordre d’entrada en el registre . En aquestes trucades s’informa de com s’ha de formalitzar la inscripció oficial al curs, la qual es fa per ordre d’arribada de la documentació que es necessita perquè la FCAC pugui donar d’alta els alumnes.\nTot i que d’acord amb el registre d’interessats es va detectar que el major nombre d’inscrits no responia al perfil a qui va dirigit el finançament, d’acord amb la normativa de distribució que exigeix la FCAC: el nombre màxim de places en aquests tipus de cursos és de 25 alumnes, dels quals 12 han de ser treballadors en actiu, 8 aturats i, finalment, 5 com a alumnes no oficials.\nActualment encara queden disponibles algunes places limitades per a persones aturades i treballadores en actiu, però les dels alumnes no oficials ja estan cobertes.


ESCOLA SETELSIS SOLSONA: de juny 2014\nEl curs s'acaba i el dia 14 fem una festa per compartir un bon moment tots junts.\nPerò la pluja també s'hi apunta i ens obliga a suspendre la gimcana: just a les 7h, en el moment de començar, apareixen quatre gotes que es transformen en un xàfec intens. Sota el porxo, una munió de gent encara pot fer alguna prova: maquillatge, pintar, castellers...\nSortosament havíem fet un acord amb l'Escola de Dansa per tal de fer l'acte conjunt a la Sala Polivalent en cas de pluja. A les 8h comencem llegint el manifest a favor de l'escola catalana.\nSeguidament els nois i noies de sisè recullen les seves orles de mans de les seves tutores. És un moment emotiu que vivim amb la recança d'un temps que s'acaba i la il·lusió d'un altre que comença. Als nens i nenes de sisè els desitgem: que tingueu sort!\nA continuació, el moment més tendre de la vetllada. L'Enriqueta i la Claustre, dues mestres estimades per la seva llarga trajectòria i per la serenitat que emanen, es jubilen i tota l'escola les volem homenatjar. En nom de tots els pares i alumnes que han tingut al llarg dels anys, se'ls fa un regal i se'ls obseguia amb un ram de flors. Les seves paraules, que emanen un profund amor per la seva feina, fan que ens acabem d'emocionar i els diguem MOLTES GRÀCIES!\nDesprés, tots els nens i nenes fan una petita representació amb la música dels països dels nostres companys del Comenius i finalitza l'acte amb l'Himne a l'Alegria, que és l'himne d'Europa.\nFInalment una bona colla de pares, mestres i alumnes compartim el sopar de germanor que ha preparat l'AMPA al porxo de l'escola. I llavors, mirant el cel net de núvols, pensem que hem tingut la mala sort del temps i la bona sort de tenir-nos els uns als altres en molt bona companyia.\nDivendres al matí, si no plou, repetirem una part de la gimcana i a 2/4 d'1, al pati, farem l'acte conjunt. Tothom hi és convidat!\nCal fer un agraïment públic i ben especial al munt de gent que ha participat en el muntatge de la festa: en primer lloc els pares de l'AMPA i tots els voluntaris que han treballat de valent pintant, organitzant, cuinant...; a l'Escola de Dansa per la generositat i la paciència; als castellers, el grup de bitlles i els exalumnes per la seva implicació... i a tota la comunitat educativa (mestres, alumnes, famílies) per participar i agafar-nos la pluja amb bona cara!\nDUES CITES IMPORTANTS!!!\nRecordeu que tenim dues cites importants.\nDivendres,13 de juny, manifestació a favor de l'escola catalana. Plaça Major, 2/4 de 8 del vespre.\nDissabte, 14 de juny, festa de final de curs:\n- a les 10h del matí, preparació i decoració del pati.\n- a les 7h, gimcana\n- a les 8h, acte de tancament i entrega d'orles.\nTambé us convidem a assajar l'himne a l'alegria que cantarem tots junts a la cloenda de l'acte, abans del sopar de germanor.\nMúsica : L. v. Beethoven (IX Simfonia, Coral)\nAdaptació Lletra: Roser Fons\nSents com ressona la cançó de l' alegria?\nSents com s' escampa per la terra nit i dia?\nRiu, canta, juga i balla,\ndóna la mà al del teu costat.\nTota la terra espera la teva dolça cançó.\nHomes i dones volen viure lliures i germans.\nSi la tristesa surt a rebre't algun dia\nsi la mirada s'enfosqueix amb una llàgrima.\nSi no t'abraça l' alegria a casa teva,\nmira't el cel, busca el somriure d' una estrella.\nSents les muntanyes que ressonen alegria,\nel cant alegre dels que esperen un nou dia.\nSents les muntanyes com ressonen alegria,\nDEFENSEM UNA CIUTAT NETA!\nEl Consell d’Infants i Adolescents de Solsona fem una crida als\nsolsonins i solsonines a adherir-se al manifest que hem preparat\namb l’objectiu de defensar una ciutat neta.\nAquest manifest el podeu llegir en el següent enllaç\nEl dimecres dia 11 se celebrarà a Solsona la II Trobada d’Educació Física, com a resultat del segon seminari de mestres d’educació física del Solsonès, que ha comptat amb representants de la majoria d’escoles i instituts de la comarca.\nAquest any, es reuniran els alumnes que cursen segon de primària a qualsevol de les escoles de la comarca, i participaran en una desena d’activitats esportives d’allò més divertides.\nL’alumnat de batxillerat de l’INS Francesc Ribalta i l’INS Sant Llorenç de Morunys col·laboren amb la dinamització de totes les activitats per tal d’assegurar-ne el bon funcionament.\nUn any més, esperem que aquesta experiència il·lusioni a l’alumnat en la pràctica d’exercici físic per tal de seguir impulsant una mica més el treball cooperatiu, la relació entre iguals i l’esport a la nostra comarca.\nAquesta i d’altres informacions relacionades amb el seminari són publicades regularment al següent lloc web: http://sefsolsones.blogspot.com.es/, el qual us animem a visitar si voleu conèixer una mica més les diferents tasques que es duen a terme.\nEl dilluns dia 2 de juny, l'escola Setelsis juntament amb la ZER del Solsonès i la col·laboració del Consell Esportiu del Solsonès, va participar en la promoció del futbol sala amb la realització d'una lligueta que va omplir el pati de l'escola d'il·lusió, esforç i habilitat amb la pilota.\nUn total de quatre equips, tres de la nostra escola i un altre de la ZER, van gaudir durant dues hores i mitja d'aquest esport, que esperem continuar practicant l'any que ve.\nEl dijous serà el torn dels més petits, mentrestant, us deixem amb les fotos de la magnífica tarda que vam passar fent esport.


RETECORK promou un acord a favor del tap de suro entre l’Associació Madrilenya de Sumillers i el sector surer\nEl passat dimarts, 20 de setembre, RETECORK es va comprometre juntament amb l’Associació Madrilenya de Sumillers, el Instituto del Corcho, la Madera y el Carbón Vegetal i l’Institut Català del Suro a favor del tap de suro com aliat natural del vi.\nPalafrugell reconeix els mèrits de Lluís Negra com a integrant de l’Associació d’Aviadors de la República\nL’alcalde de Palafrugell, Juli Fernández, va rebre la visita del palafrugellenc Lluís Negra Escuder, al qual va lliurar un escrit de felicitació pels reconeixements que ha rebut com a integrant de l’Associació d’Aviadors de la República (ADAR). Aquesta entitat ha estat distingida amb la Medalla d’Or al Mèrit Cívic atorgada per l’Ajuntament de Barcelona i amb la Creu de Sant Jordi 2011. Negra va ser convidat a assistir als dos actes de lliurament de distincions, com a un dels aviadors republicans més veterans de tot l’Estat espanyol.\nLluís Negra, nascut l’any 1916, és comandant retirat de l’Exèrcit de l’Aire i va prestar servei durant la Guerra Civil Espanyola, formant part, com a observador, de la quarta Esquadrilla Grup 30 “Natachas” de l’exèrcit republicà. L’aviador, a l’edat de 19 anys es va formar, durant sis mesos, a Ucraïna. En finalitzar la guerra, va ser empresonat a Madrid durant dos anys i posteriorment va retornar a Palafrugell on va exercir el seu ofici d’ebenista.\nL’Ajuntament de Palafrugell realitza obres de millora de la impermeabilitat del safareig del carrer Ample\nL’Ajuntament de Palafrugell ha executat una intervenció d’impermeabilització al safareig de la Font, situat al carrer Ample de la vila.\nLes obres de restauració s’han realitzat d’acord amb el Pla Especial de Protecció, respectant les peces de ceràmica originals del fons del safareig i han consistit en l’aplicació d’una capa d’impermeabilització a les parets perimetrals a base de morter hidròfug de calç seguint el mètode tradicional i procedint a sanejar les juntes de les toves de la base i l’aplicació posterior del mateix morter hidròfug que s’ha utilitzat en els perímetres.\nAquesta mesura ha arribat provocada pel pas del temps, on el desgast ha anant incidint de forma gradual sobre aquest element provocant l’aparició d’esquerdes a les parets del perímetre del “vas” i filtracions d’aigua, afectant la impermeabilitat del safareig, fet que ha provocat la necessitat que l’Ajuntament executés una intervenció d’impermeabilització.\nL'IPEP obre la convocatòria de subvencions per a la renovació d’establiments comercials i turístics\nL’Ajuntament de Palafrugell, a través de l’Institut de Promoció Econòmica (IPEP), ha obert la convocatòria per a la sol·licitud de subvencions destinades a establiments comercials, turístics i del mercat diari que realitzin millores en els seus esquipaments. També s’estableixen subvencions per incentivar la creació de noves microempreses (fins a 10 treballadors), per a les millores d’estalvi i eficiència energètica i per a la creació de continguts i posicionament web a la xarxa.\nL’import màxim que s’atorgarà per a cada sol·licitant serà de 2.000 euros, quantitat que no podrà superar el 25% del total de la inversió. El termini per a presentar aquestes sol·licituds finalitzarà el 31 d’octubre de 2011.\nL’Ajuntament de Palafrugell destina un total de 20.000 euros del seu pressupost per a la concessió d’aquest grup de subvencions.


Continua la posada a punt de les platges il·licitanes de cara a la campanya de Setmana Santa – Ajuntament d'Elx\nEl responsable de Turisme, Carles Molina, assegura que del 4 al 13 d’abril estaran disponibles els serveis generals del litoral il·licità, incloent el de vigilància i socors\nEl regidor de Neteja, Héctor Díez, informa que des del temporal Gloria s’han recollit 75.000 quilos de residus dels arenals il·licitans, “principalment restes d’algues”\nLes platges il·licitanes continuen la seua posada a punt per a mitigar els danys provocats per la tempesta Gloria, que el mes de gener passat va assotar el litoral il·licità amb especial virulència, provocant danys milionaris. Des del primer moment, i a través de diverses fases, l’Ajuntament està actuant per a restablir les condicions òptimes amb l’objectiu que veïnat i visitants de les pròximes campanyes turístiques puguen gaudir plenament de les platges d’Elx.\nInicialment, just després de la borrasca, es va emprendre la retirada dels arenals il·licitans d’estris i altres elements que restaven seguretat a la ciutadania. En aquests moments, tal com ha informat el responsable de l’àrea de Turisme del Consistori, Carles Molina, la segona fase pretén preparar aquests espais naturals de cara a la Setmana Santa: “Estem condicionant les entrades principals, els llocs de socors i, en general, els serveis generals de les platges”. Així mateix, Molina ha assegurat que del 4 al 13 d’abril estaran disponibles “els huit lavabos portàtils i el servei de vigilància i socorrisme, que estarà disponible d’11.00 a 17.00 hores, a les platges de l’Altet, els Arenals, el Carabassí i la Marina”.\nQuant a les passarel·les, el regidor igualment ha manifestat que els operaris de Costes ja estan reparant aquelles que presenten menors desperfectes. Les que precisen la seua restitució per haver patit major envit dels elements -així com un altre mobiliari-, “hauran de licitar-se, amb la finalitat de tindre les platges llestes per al període estival i així poder optar a les banderes blaves”.\nD’altra banda, l’edil de Neteja, Héctor Díez, ha oferit dades sobre la recollida de restes a peu de platja per part d’Urbaser: “Des del temporal s’han recollit més de 75.000 quilos de residus, principalment algues”. Díez, finalment, ha apuntat que, en el que portem de mes de març, s’han retirat 15.380 quilos.


CAMPANYA #ARAPEDAGOGIA, PROMOGUDA PER LES VOCALIES PROFESSIONALS | Col·legi Oficial de Pedagogia de Catalunya\nCAMPANYA #ARAPEDAGOGIA, PROMOGUDA PER LES VOCALIES PROFESSIONALS\nAhir 21 de desembre va concloure la Campanya #AraPedagogia, promoguda per les Vocalies Professionals del COPEC, mitjançant les Comissions de Pedagogia i Escola, Pedagogia Social i Pedagogia i Empresa. Durant 6 mesos, setmana rere setmana, s'han publicat missatges que han posat en valor la tasca del PEDAGOG/A i del PSICOPEDAGOG/A, en el Sistema Educatiu, en el Sistema Social i en les Organitzacions.\nPosant en valor i donant visibilitat a la Pedagogia en les seus àmbits d'intervenció. #AraPedagogia #SomCOPEC #Pedagxgs #Psicopedagxgs\n#PedagogiaSocial #PedagogiaEmpresa #PedagogiaeEscola\nAvui, 20 de juliol, donem el tret de sortida a la nova campanya que impulsen les Comissions de cadascuna de les Vocalies Professionals del Col·legi de Pedagogs de Catalunya: Comissió de Pedagogia i Escola, Comissió de Pedagogia Social i Comissió de Pedagogia i Empresa. Campanya on cada setmana posaran en valor i donaran visibilitat a les múltiples funcions i, s'emetran diferents missatges, relacionats amb els àmbits d'intervenció professional dels Pedagogs/gues i Psicopedagogs/gues.\nLa Campanya forma part del Pla d'Acció que està desenvolupant el COPEC, en el marc de les sessions de treball de Design Sprint, portades a terme amb col·legiats i col·legiades a finals de febrer i principis de març, just abans de l'estat d'alarma. Plan de Acción del que ja s'ha dut a terme les campanyes: PEDAGOGIA DEL CONFINAMENT i FEM PEDAGOGIA\nL’objectiu d'ARA, PEDAGOGIA és donar a conèixer quines són les nostres funcions -i el valor- del PEDAGXG i PSICOPEDAGXG, tant dintre del Sistema Educatiu, com del Sistema Empresarial, com del Sistema Social.\nLa PEDAGOGIA i els seus professionals ara més que mai, actius i visibles per donar resposta a tota la societat.\nEl COPEC sempre al costat dels PEDAGXGS i PSICOPEDAGXGS per fer més forta la nostra professió.\n#AraPedagogia - #somCOPEC - #Pedagxg - #Psicopedagxg\n#PedagogiaEmpresa - #PedagogiaSocial - #PedagogiaEscola\nData de publicació: 22/12/2020\nCoordinador/a pedagògic Gent Gran\nMembre equip d´investigació universitari\nTècnic/a disseny, producció, desenvolupament i avaluació de programes educatius


Barcelona, del turisme de masses al turisme d'experiències\nInici Pensament i opinió Publicacions Barcelona, del turisme de masses al turisme d'experiències\nBarcelona ha quadruplicat en poc més de vint anys el nombre de turistes. Amb una contribució del 12 % del PIB i una generació d’activitat de prop de 14.000 milions d’euros, el sector turístic té un important pes sobre l’economia de la ciutat.\nA diferència del conjunt de Catalunya, la diversificació de mercats és superior i el creixement de l’oferta turística ha anat acompanyat d’un increment de la demanda en la mateixa proporció. No obstant això, l’èxit d’aquesta activitat ha anat acompanyat d’una gran pressió sobre algunes zones, a causa de l’elevada concentració de l’activitat turística. Aquesta excessiva pressió pot ser un factor de risc no només a nivell turístic, sinó també per l’estratègia de centralitat de Barcelona. En un context en què les ciutats contemporànies es divideixen entre ciutats atractives i ciutats invisibles, Barcelona és una ciutat fràgil que fàcilment pot decaure en una escala regional.\nSegons els autors, l’estratègia turística adequada passa per una desconcentració de l’activitat, com també per rebaixar la concentració temporal de la demanda. Pel que fa a les estratègies de desconcentració de l’activitat, s’aposta per una estratègia d’atracció a zones perifèriques mitjançant la creació de producte turístic o de valorització de l’existent. En aquest sentit, les noves tendències al sector poden ser un aliat en aquest procés.\nJosé Antonio Donaire. Director de l'Institut Superior d'Estudis Turístics de la Universitat de Girona. Diputat al Parlament de Catalunya (2003-2007), director de l'Escola de Turisme (1998-2001) i regidor a l'Ajuntament de Sant Feliu de Guixols (1995-1999)\nJuan Antonio Duro. Catedràtic d'Economia al departament d'Economia de la URV, responsable de la càtedra d'Economia Local i Regional i investigador principal del grup de recerca GRIT/GRIDE. Està especialitzat en recerca en temes d'economia del medi ambient i en economia del turisme; en particular, en aquest cas, en estacionalitat turística, modelització de la demanda i anàlisi de conjuntura. Ha treballat per a diferents administracions públiques en àmbits d'economia aplicada.\nParaules clau: #barris #ciutat #connectivitat #cultura #hostaleria #metròpoli #mòbil #restauració #sostenibilitat #turisme


Concerts gratuïts al Fòrum, el dimecres 22\nLes actuacions gratuïtes a la ciutat canvien d'ubicació: deixen l'Arc de Triomf i se celebraran en un escenari al Fòrum el dimecres 22 de maig. L'entrada serà gratuïta i hi haurà els concerts de The Vaccines, Delorean, Guards, The Bots i Aliment. També se celebrarà el Primavera als Parcs i als Clubs.\nL'Auditori del Fòrum es manté com a escenari malgrat que l'any passat la direcció va anunciar que en perillava la continuïtat. Encara no s'ha confirmat qui hi actuarà, però l'organització estudia situar a l'Auditori els concerts de Dead Can Dance i Daniel Johnston.\nLa quarta edició de la trobada de professionals tindrà una programació més àmplia durant la setmana del festival.


Exposició Metròpolis de ciutats - Metròpolis Barcelona\n"Metròpolis de ciutats" és una mostra itinerant i interactiva que té la voluntat d'apropar el nou urbanisme metropolità als ciutadans i compartir els continguts pensats, debatuts i desenvolupats per una xarxa de més de 400 experts de diferents disciplines, tècnics dels ajuntaments i tècnics de l'AMB, sota el lideratge de l'Àrea Metropolitana de Barcelona.\nConeix el contingut de l'exposició itinerant i els conceptes urbanístics essencials que proposa el PDU.\nInforma't de la localització de la propera exposició i consulta les galeries d'imatges de les edicions ja realitzades.\nCom expliquem el PDU? T'expliquem el Pla de manera sintètica i comprensible a través de l'exposició i d'altres materials. Descobreix-los!


Aplicacions per mòbils II (per Android) | No perdis el fil de la tecnologia\nAplicacions per mòbils II (per Android)\nPosted on Desembre 2, 2010 by noperdiselfil21\nEn aquest segon post sobre aplicacions de mòbil ens basarem en el tema de la geolocalització mitjançant el mòbil, una característica que si mirem 10 anys enrere es pensava que només ho feien el serveis secrets. Doncs, tot i que també es podia fer abans ara ho tenim a la nostra mà. Si hem perdut el mòbil, el podem recuperar, fer que soni un so de sirena o fer una foto remotament des d’un ordinador per tenir alguna pista d’on està. Per això tenim unes quantes tecnologies a la nostra mà; GPS, brúixola, localització mitjançant xarxes de telefonia mòbil i acceleròmetre (aquesta última només permet saber el grau d’inclinació del nostre mòbil, si mirem abaix,a dalt, etc.).\nAixí doncs us presento unes quantes aplicacions GRATUÏTES que funcionen en aquesta línia, en aquest cas seran aplicacions per a mòbils Android. En breus faré un altre post amb aplicacions que compleixin les mateixes funcions per Iphone.\n(Cal esmentar que les aplicacions per android, degut a la extensa gama de fabricants i als diferents operadors no sempre funcionen a la perfecció en tots els terminals).\nLookout Mobile Security: Aquesta aplicació permet varies coses:\nSeguretat: escanejar aplicacions que no actuïn de manera estranya o enviïn informació privada.\nBackup: còpia de seguretat de les dades\nLocalització: permet localitzar el teu mòbil. Versió de pagament també permet bloquejar el telèfon si el perds o fer el sonar.\nSi ens referim a la tercerca característica, la localització, el tema del post, es pot consultar a www.myLookout.com. Et demanarà un login i passwrod que prèviament hauràs pogut registrar mitjançant l’aplicació del mateix mòbil. Al actuar com un antivirus, l’aplicació sempre estarà corrent sobre el sistema. El pròxim video fa una passada per les opcions que té l’aplicació.\nUna aplicació molt similar però que no he provat encara és la app Titanium Backup Root.\nCom anècdota també hi ha una aplicació de pagament 3.99$ que permet guardar la localització d’on has aparcat el cotxe i indicar quant de temps fa que està aparcat i a quina distància et trobes (tant sobre un mapa com sobre un radar). L’aplicació s’anomena Car Locator i aquí teniu dues captures perquè us feu una idea del que és l’aplicació.\nLocate My Droid: N’hi ha dos que es diuen igual, però aquesta té el logo que us he posat. Permet que el mòbil es posi a sonar o enviï un SMS amb un enllaç amb localització del mòbil. Això ho permet fer mitjançant SMS,hi ha altres programes molt semblants però amb la localització de pagament , p.ex Droid Locator. Com a guia d’ús:\nAl obrir-ho podreu escollir que quan envieu el SMS per a localitzar el mòbil no soni l’alerta del missatge (la opció “Mute SMS notifications”), que s’esborri el missatge de la bústia (la opció “Delete SMS from inbox”) o posar un password.\nTambé teniu els ajustaments de les dues opcions RING i GPS.\n§ Enabled: habilitat o no habilitat\n§ Send Access Denied SMS: no cal seleccionar-la, és per enviar un missatge d’accés denegat si el mòbil que demana conèixer la localització no està dins de la llista d’autoritzats (ACL).\n§ Auto deny requests not in ACL: denegar la informació de localització a móbils que no estiguin dins al llista d’autoritzats (ACL).\n§ Write response to SMS history: guardar o no la resposta amb la localització en els sms enviats.\n§ Send address: Envia adreça coneguda més propera.\n§ Send link: Envia enllaç amb la localització.\n§ Use Access Control List: utilitza llistes de móbils autoritzats.\n§ Pass phrase: configurar el text del SMS que quan enviem al mòbil que volem localitzar aquest respongui amb un enllaç amb la localització d’aquest.\n§ Enabled: habilitat o no.\n§ Pass Phrase: el mateix que pel menú del GPS, però perquè soni el mòbil.\n§ Ring duration (sec): nº de segons que sonarà el móbil.\nCompass: Una simple però que entusiasmarà els amants de l’orientació, o fins i tot professionals que el hi sigui d’utilitat per la seva feina. Una simple però ben feta brúixola. També n’hi ha altres, podeu instalar-ne unes quantes i provar-ne. Aquesta és la que té la valoració més alta. Permet afegir notes a llocs, localitzant l’adreça i dades de direcció.\nC:geo ~ geocaching: Una eina que ens permet participar en l’extensa comunitat (a nivell mundial) de geocaching, una mena de joc que es basa en: jo amago un “cache” (nom que s’utilitza per a qualsevol tipus d’objecte) en un lloc, ho publico a internet mitjançant el PC o mitjançant aquesta aplicació del mòbil i altra gent el busca. La gent sol amagar caches en llocs amb bones vistes, amagats a la muntanya, a boscos…amb dificultats diverses per a trobar el. Així doncs armat amb el teu mòbil amb GPS i amb aquesta aplicació surts a la recerca del cache, quan el trobes pots escollir canviar-ho per un objecte teu o deixar el on està. Quan el canvies es sol publicar en l’aplicació. Si voleu saber més sobre el món del geocaching us recomano que visiteu les webs oficials en anglès www.geocaching.com i/o la versió en castellà . Una explicació més didàctica, un vídeo del programa de Canal 33, “Temps d’Aventura” on es parla del geocaching: link. D’aplicacions n’hi ha d’altres com el GeoBeagle.\n[Recordeu que si necessiteu un traductor d’anglès us he posat l’enllaç a la columna de la dreta del blog, podeu traduir textos complets.]\nAra només queda una breu guia de l’aplicació. Us surten 6 icones: “live map”(map en viu), “nearby” (aprop),”stored” (guardades), “search” (cerca), “any destination” (qualsevol destinació) i “all caches” (tots els caches).\nLive Map: si hi cliqueu us surt un mapa d’on esteu i els caches que estan més a prop senyalats amb la seva corresponent icona (sinó surt on esteu, és que probablement no teniu activada a localització per GPS i/o la localització mitjançant les xarxes mòbils, heu d’habilitar aquesta opció en els “Ajustes” i/o “Settings” del vostre mòbil.\nNearby: et surten els caches que teniu a prop en format de llista (repeteixo el mateix, teniu que tenir habilitada la localització per xarxa mòbil i/o GPS). Veureu que per cada cache us indica la distància i si cliqueu a sobre us donarà més informació, alguna pista, el grau de dificultat i els comentaris d’altres “geocachers” que ja l’han trobat.\nStored: sortiran els caches que hagis guardat en el mòbil. Els podeu guardar quan per exemple accediu al menu nearby i en seleccioneu un. Apart de la seva descripció, pistes i comentaris també us sortira la opció “store” (guardar).\nSearch: cerca per latitud, geocode, descripció, adreça,etc.\nAny destination: et donarà les teves coordenades i la direcció que segueixes.\nAll Caches: és una mena de filtre, pots indicar quin tipus de cache vols que t’apareguin en els menus anteriors.\nandroid apps geocaching geolocalització gratis\nFences: Ordena i classifica el teu escriptori\nVictor · Desembre 4, 2010\nBones aquestes aplicacions


Aquest llibre pensa que ets... (+7) - YouMeKids\nHomeA casa amb nensAquest llibre pensa que ets… (+7)\n15/11/2017 Barbara Vastenavond A casa amb nens 1\nMissatge encriptat escrit fent servir el xifratge de Juli César - Foto: Librooks\nDes de ben petits els nens volen tocar-ho tot. Per a ells és una forma d’apropar-se i descobrir el món que els envolta.\nI és just aquesta curiositat innata que l’editorial Librooks ha volgut estimular amb la seva col·lecció “Aquest llibre pensa que ets un…”. Mitjançant experiments senzills i jocs de números els llibres animen als nens per fer-se preguntes i a raonar, que en definitiva són la base del coneixement.\nPreparats per plantar la llavor de les vocacions científiques?\nAquest llibre pensa que ets científic (+7)\nSabíeu que és possible moure un floc de cereal amb un imant? Sembla increïble, però si us diem que alguns cereals porten ferro, és més evident, oi? Sí! Estem generant un camp magnètic! I què en penseu de fer uns pentinats ben estranys fent servir l’electricitat estàtica?\nAquests són alguns dels exemples amb els que el llibre “Aquest llibre pensa que ets científic” vol ajudar als nens a veure el món amb ulls de científic. Trobareu propostes per posar a prova l’equilibri i experimentar amb les forces i el moviment. Aprendreu a fer un planetari de paper per entendre els moviments de la terra i la lluna.\nAmb aquest manual pràctic el Science Museum London, un dels principals museus dedicats a la ciència al món, vol despertar la curiositat dels nens de 7 a 9 anys. Però sobretot vol que aprenguin a pensar com a científics fent-se preguntes i experimentant amb el que els envolta.\nIl·lustrador: Harriet Russel\nAquest llibre pensa que ets un geni de les mates (+7)\nUs imagineu aprendre matemàtiques fent jocs de màgia o llegint la ment amb unes cartes matemàgiques? No estem boigs.\nEl llibre “Aquest llibre pensa que ets un geni” converteix les matemàtiques i el càlcul mental en un joc. Podreu enviar missatges encriptats o desxifrar el codi binari dels ordinadors.\nEl llibre proposa problemes matemàtics de tota mena allunyant-se del que els nens puguin fer a l’escola. Només cal que es posin les piles i deixin la calculadora a banda. Fugint del tòpic que les mates són avorrides, aquest llibre ha trobat una forma enginyosa d’apropar les matemàtiques als nens i nenes de 7 a 9 anys.\n1 Comentari de Aquest llibre pensa que ets… (+7)\njoani 18/01/2018 at 18:59


El director del teatre, Josep Ramon Cerdà, ha presentat aquest divendres al matí la segona part de la programació\n4 min. Palma 24/01/2020 14:22\n651x366 La presentació de la programació aquest divendres al matí al teatre Principal de Palma. / ISAAC BUJ La presentació de la programació aquest divendres al matí al teatre Principal de Palma. / ISAAC BUJ\nTeatre, òpera, dansa, circ, nous llenguatges, teresetes. Més de cinquanta espectacles té preparats el teatre Principal de Palma fins al juliol, en la segona part de la temporada 2019-20. Aquest divendres al matí, el director del teatre, Josep Ramon Cerdà, n'ha desgranat alguns dels detalls en roda de premsa, juntament amb la consellera insular de Cultura, Bel Busquets. "És una programació amb un nivell altíssim", ha assegurat Cerdà, que ha volgut destacar especialment la presència de producció local.\nEn aquest sentit, sobresurten propostes com Ginoide, de la companyia Baal (formada per Carrasco i el científic i performador Gaspar Morey), que ja es va estrenar a la Fira B!; Excalibur i altres històries d'animals morts, de Las Hermanas Picohueso, que va passar per la Fira de Tàrrega; Magallanes.0, de Jeroni Obrador, que es troba actualment en una gira internacional, i Els ocells, de La Calòrica, una companyia establerta a Barcelona però amb diversos membres mallorquins.\nEn música, provinent de l'illa hi ha, entre altres, els Da Souza, Ombra, Salvatge Cor (amb Ferran Palau) i l'espectacle Som tantíssimes, d'homenatge a Maria Antònia Salvà, en col·laboració amb la Fundació Mallorca Literària. S'hi sumen altres propostes com els concerts de Pi de la Serra i Joan Isaac, en el marc del Barnasants. I, a escala internacional, els Morganway i Avishai Cohen amb l'Orquestra Simfònica de les Balears. També internacionals però en altres disciplines, el director ha destacat Acherland, d'Anne Teresa de Keersmaeker (dansa), i Why?, de Peter Brook (teatre), un dels dramaturgs més destacats de l'escena actual.\nCreació contemporània i clàssics per a la cultura general\nObres de companyies emergents, innovadores, ben acollides per la crítica i el públic, com Negrata de merda, de La Pulpe Teatro (inclosa en el marc del Festival de la Paraula. VI Torneig de dramatúrgia); Hemos venido a darlo todo, de Voadora i dirigida per Marta Pazos, i l'espectacle A vore, de Ramon Balagué, Sònia Gómez i Atrio, completen la programació.\nA més, amb la intenció de fer arribar a través de les arts escèniques clàssics literaris, també es representaran obres com Tirant lo Blanc (una col·laboració amb la Generalitat Valenciana) i el Memorial de Setmana Santa de Blai Bonet dit per Toni Gomila. "Són obres d'interès acadèmic i escolar, perquè volem que els escolars i universitaris s'acostumin a venir al vespre per consumir cultura general", ha precisat Cerdà.\nSergi Belbel dirigeix 'La brigada invisible'\nA final de temporada es podrà veure el resultat dels autors residents al teatre, Rafel Gallego i Laura Marte, amb la lectura dramatitzada de La brigada invisible, dirigida per Sergi Belbel, i que se centra en la realitat de les treballadores de la neteja, les Kellys. Tal com ha explicat Gallego, ara mateix té un 80% de l'obra escrita i ja està passant el material a Belbel, "de manera que ja es tracta d'una feina en conjunt".\nEncara no hi ha res tancat, però Cerdà ha avançat que tenen la intenció de produir la peça amb vista a l'any que ve i que la dirigeixi el mateix Belbel. Aquesta seria la dinàmica a partir d'ara: que els treballs de residència artística es transformin sempre que es pugui en produccions pròpies. Si finalment es duu a terme, es farà un càsting obert.\nLa producció pròpia d'enguany, Clitemnestra, la casa dels noms, dirigida per Agustí Villaronga, arribarà a l'escenari els darrers dies de març i primers d'abril. Un altre avançament de què s'ha informat aquest divendres és que l'obra passarà pel teatre Romea de Barcelona i pel Sagunt a Escena.\nUna festa dona el tret de sortida a la temporada d'òpera\nAquest divendres al vespre l'espectacle Loopera servirà de festa de presentació de la 34a Temporada d'Òpera, que inclourà tres obres: Carmen, Lucia di Lammemoor i La flauta màgica. Cerdà ha precisat que aquesta programació ja estava tancada per la direcció anterior i que per a l'any vinent tenen pensat afegir-hi una quarta peça, de més petit format.\nPel que fa a la festa, la nit arrancarà amb un espectacle de dansa de la companyia Delrevés, Finale. A continuació, seguirà Loopera (dirigida per Joan Fullana), que contindrà una sessió en viu de música electrònica que versionarà les tres propostes d'òpera d'aquesta temporada al Principal.\nConveni amb el Teatre de Manacor\nEls serveis jurídics del Consell estan estudiant actualment el conveni de col·laboració del Principal amb el Teatre de Manacor. Cerdà ha assegurat que "l'esperit del conveni és potenciar Manacor "com un gran centre d'exhibició", ja que no n'hi ha cap d'igual enlloc més de l'illa, amb una programació específica i un public fidel". Si els serveis jurídics hi donen el sí, s'atorgarien a l'espai manacorí els 50.000 € previstos per a aquest 2020.\ntemporada 2019-20 teatre principal


Raúl Pulido Torres, és l’ entrenador del sènior A del BF Viladecans de bàsquet femení que actualment juga al grup primer de la Copa Catalunya. També compagina aquesta tasca amb la direcció tècnica dels equips de totes les categories del club. Després d’una primera fase treballant al club i una experiència de tres anys al Lleida bàsquet on va fer les tasques de delegat i ajudant d’entrenador, torna amb noves il·lusions al BF Viladecans.\n
Aquest any el BF Viladecans continua a la Copa Catalunya després de molts anys jugant a l'elit de la lliga femenina 2. Com és aquesta categoria?
\nEs un grup molt igualat no hi ha cap equip que hagi guanyat o perdut tots els partits, així que tothom te confiança de guanyar. Hi ha dos equips que teòricament estan per sobre, que són el Cerdanyola i el Reus Deportiu i la resta estan molt igualats perquè encara que hi ha dos equips que han pujat aquest any com son el Xamba i la Gramanet han guanyat a camps difícils. Així que en resum tothom pot guanyar a tothom.\nHi ha equips molt diferents, per exemple n’hi ha que lluiten per anar a la lliga femenina 2 i s’han reforçat amb jugadores americanes com ara el Reus Deportiu o d’altres que han jugat tota la seva vida amb gent de la casa i han arribat a Copa Catalunya. Es una categoria complicada, lliga 2 es semi professional i Copa Catalunya te equips de júnior que han aconseguit pujar.\nNosaltres varem estar a lliga femenina 2 però ara treballem amb gent de la casa per un dia poder tornar a aquesta categoria en un futur, encara que son categories a nivell nacional que requereix una aportació econòmica important per cobrir desplaçaments i fitxatges.\n
Quins objectius us plantejeu per aquesta temporada?
\nEl nostre objectiu es salvar la categoria, però pensant en el dia a dia i en guanyar cada cap de setmana. La temporada passada varem jugar la permanència però no varem patir massa ja que a falta de unes quantes jornades ja teníem la categoria assegurada.\nAquest any la competició ha canviat, enlloc de baixar 2 equips en baixen 4 i es juguen unes fases de descens més àmplies, així que és més complicat assegurar la categoria.\nAquests canvis son deguts a que aquest any hi ha més equips en aquesta categoria degut a problemes econòmics que fan que els equips no puguin assumir categories superiors. L'any passat hi havia 2 equips que a mitja temporada ja estaven descendits i per a què això no es repeteixi enguany s'ha buscat donar més al·licient a la competició.\n
Com us heu preparat per assolir aquesta fita?
\nAquest temporada ha tornat al club l'Anabel Jiménez que havia jugant amb nosaltres a la lliga femenina 2 i que ara torna per aportar la seva experiència ja que és una excel·lent jugadora sòlida en defensa i també important en l'atac. Han marxat tres jugadores de la temporada passada i confiem molt amb les jugadores de la casa del sènior B que ens ajudaran durant la temporada. Hem fet un equip amb jugadores veteranes que aportaran solidesa i noies joves del B que poc a poc han d'anar assumint responsabilitat a l'equip.\n
Quins son els punts forts, i els punts febles del sènior del BF Viladecans?
\nDoncs Un dels problemes que tenim és que actualment tenim una plantilla molt curta de només amb 8 jugadores amb fitxa i això ens fa tenir problemes en el joc interior.\nAquesta mancança a la vegada també es pot considerar una virtut ja que tenim un grup molt treballador, amb ganes i molt d’esforç en els entrenament i els partits.\nDes d'el equip tècnic tenim molt d’interès en fer debutar la gent de la casa en el primer equip, estic orgullós que en aquestes primeres jornades de competició ja han debutat tres jugadores del sènior B en el primer equip.\nConfiem molt en el que tenim i en treurem el màxim resultat.\n
Al final de temporada quina posició ocuparà el BF a la Copa Catalunya?
\nNo vull fer cap pronòstic, el que si que puc assegurar es que serà una temporada molt difícil, molt dura i confio en la salvació i tant de bo que al final estiguem lluitant per les fases d’ascens, això seria una satisfacció per el club, però em de ser conscients que serà complicat i s'ha de mantenir la concentració i lluitar setmana a setmana i partit a partit per aconseguir-ho.\n
Quin és el teu treball com a director tècnic al club?
\nM’encarrego de la part esportiva de tots els equips del club. Tenim l’escola coordinada per la Sònia Pascual, tenim el pre-infantil femení que s’encarrega la Josefina Choclán, una jugadora del sènior, i la part masculina que la porta el Manuel.\nJo m’encarrego del sènior i a part coordino tots els entrenadors per a que seguim una mateixa línia. La meva feina consisteix en donar pautes i consells per millorar el rendiment al màxim de les jugadores i jugadors en totes les categories del club.\n
Quina és la pedrera d'on es nodreixen els diferents equips del BF Viladecans?
\nPrincipalment treballem a les escoles, fem un seguiment de nens i nenes que destaquen. Fem també un campus de bàsquet i casals a l’estiu per tal d’atraure a nens i nenes per a que practiquin aquest esport. A l'estiu disposem de més temps per fer un treball més personalitzat amb els nens i nenes que participen als nostres casals, però el més important es que practiquin un esport.\nEn aquesta tasca de motivar als nens i les nenes a que practiquin el bàsquet ha esta molt important els èxits col·lectius de la selecció espanyola i menor mesura la medalla de bronze que fa poc temps ha aconseguit la selecció espanyola de bàsquet femení i sobretot els èxtis individuals com és el cas de Pau Gasol, que fan que els nens i nenes vegin que hi ha un objectiu on poden arribar.\n
Quina és la situació actual del club?
\nEns trobem en un moment de crisi que afecta sobretot a clubs com el nostre. Hem estat molts anys a jugant a la lliga femenina 2, una categoria que requeria patrocinadors importants per poder assumir desplaçaments arreu d'Espanya, fitxes de jugadores, etc. i ara volem créixer des de la base tenint el millor nombre possible de nens i nenes amb l'objectiu de tornar un altre cop a l'elit del bàsquet femení.\nActualment tenim equips a totes les categories: Sènior A copa a Catalunya, un sènior B a segona catalana, equips de júniors, cadets i infantil i pre-infantil i l'escola de bàsquet.


Un col·lectiu d'estudiants de la UdG carrega contra les "avaluacions presencials" en plena "tercera onada" La República\nUn col·lectiu d’estudiants de la UdG carrega contra les “avaluacions presencials” en plena “tercera onada”\nACN Girona.-Un col·lectiu d’estudiants de la Universitat de Girona (UdG) ha carregat aquest dissabte contra “les avaluacions presencials” en plena “tercera onada”. Així ho ha expressat a través d’un comunicat, […]\nACN Girona.-Un col·lectiu d’estudiants de la Universitat de Girona (UdG) ha carregat aquest dissabte contra “les avaluacions presencials” en plena “tercera onada”. Així ho ha expressat a través d’un comunicat, considerant que les “condicions” de les aules són “insuficients”. Exposen que la resolució del Rectorat del centre s’adreça al problema d’una forma “injusta”, així que insten al centre a “anul·lar la presencialitat” per no posar en risc la salut dels “estudiants, les seves famílies, així com el personal docent”. A més, consideren que s’haurien d’aplicar mesures “addicionals” a la universitat que vagin més enllà de “restringir l’ús de la biblioteca i els seus recursos”.\nAl comunicat sostenen que “si les aules fossin segures”, no s’hauria passat del règim presencial al semipresencial. A més, recorden que gran part de l’alumnat s’haurà de desplaçar a Girona, ja que prové de diferents municipis, malgrat “el confinament perimetral decretat pel Govern com a mesura d’urgència”.Per això, en cas de mantenir la presencialitat de les proves, demanen que hi hagi més espais disponibles i que aquests s’equipin amb purificadors d’aire amb filtres. També subratllen la importància que les aules no estiguin massificades. Tot i això, asseguren que les peticions s’haurien d’haver gestionat amb més antelació “si hi hagués hagut una voluntat real per prevenir la situació”. Per això, el document exigeix una “rectificació immediata” per poder fer els exàmens en un format telemàtic. També que les aules informàtiques i els espais de les biblioteques equipats amb ordinadors s’obrin a disposició d’aquells estudiants que ho necessitin. “La carència de mitjans materials, bona connexió a internet o un espai d’estudi a casa ha de ser justificació suficient per poder-hi accedir i per poder efectuar l’avaluació degudament”, assenyalen.


Professors de la UAO CEU participen en un llibre de la Generalitat de Catalunya sobre comunicació política – Lo Campus diari\nProfessors de la UAO CEU participen en un llibre de la Generalitat de Catalunya sobre comunicació política\nEls professors i investigadors de la Universitat Abat Oliba (UAO) CEU Joan Francesc Fondevila i Marc Perelló han participat, al costat del professor Joaquim Marqués, en el llibre de la Generalitat sobre comunicació política ‘L’aposta digital dels representants dels ciutadans (electors, electorat, poble) de Catalunya: el Govern i la participació ciutadana’, que es presentarà el 2 d’abril al Palau Robert de Barcelona.\nSón els autors del capítol principal del llibre, que té com a títol ‘La Comunicació i la Regeneració Democràtica i Política’, que ha estat promogut per l’Associació Catalana de Comunicació, Investigació i Estratègia Polítiques (ACCIEP) amb el suport de la Generalitat, la Diputació i l’Ajuntament de Barcelona, segons ha informat aquest dimecres la UAO CEU en un comunicat.\nFondevila és degà de la Facultat de Ciències Socials del centre i vicerector d’Ordenació Acadèmica i Professorat; Perelló és investigador de la UAO CEU, i Marquès és professor de la Universitat Ramon Llull (URL).\nEl capítol aborda l’impacte social dels principals organismes polítics catalans i de la Generalitat, com el web de ‘Transparència’, ‘President.cat’, ‘Govern.cat’, ‘Gencat.cat’, ‘Parlament.cat’ i ‘Escó 136’.\nConcretament, s’analitzen paràmetres com la usabilitat, la connectivitat i la interactivitat dels portals i també de les seves xarxes socials, i han conclòs que la Generalitat és “una de les administracions públiques més involucrades amb la participació ciutadana”.♦


Com és una sessió? | MARTA CARVALHO VENDRELL\nLa sessió té una durada aproximada d’una hora, comença amb una petita entrevista, un check-in per prendre consciència de cóm estem en aquest moment present i parlar d’allò que ens ha portat a venir a la consulta.\nEl pas següent serà anar a la camilla, on el client s’estirarà, habitualment, panxa amunt, o en la posició en la qual se senti més còmode. La comoditat és un dels principis de regulació d’aquesta teràpia. El terapeuta triarà un lloc i un contacte per començar la sessió, aquest contacte, suau i profund, anirà trobant diferents parts del cos a mesura que la sessió avança on s’hi quedarà escoltant, connectant amb els ritmes subtils de la Respiració Primaria i observant allò que apareix.\nEl client simplement observarà el procés que es va desenvolupant. Pot ser que noti sensacions físiques com ara calor, fred, moviment en els seus òrgans i budells, re-alineació de la columna, sensació de pes, espasmes…, això apareix a mida que el cos es va relaxant i el sistema nerviós autonòm pot començar a regular-se. En el procés també poden apareixer emocions com ara ràbia, tristor, alegria, desconcert…, així com imatges, colors, records, pensaments… També pot aparèixer durant la sessió o un cop finalitzada, cansament, incomoditat i dolor, aquestes sensacions formen part del procés, i si les acollim, igual que han aparegut se n’aniran, donant pas a un altre estat o sensació.\nA mesura que avancen les sessions el client pot anar experimentant sensacions de pau, calma, reequilibri, més energia i vitalitat, millora en l’estat físic general, millora en l’estat de malalties concretes, sensació d’harmonia i de retrobament amb un/a mateix/a.\nA qui va dirigida…\nLa teràpia Craneosacral Biodinàmica està dirigida a gent de qualsevol edat, des de nadons fins a avi/es, acollint també els processos de gestació i postpart. En tractar-se d’una teràpia que dóna suport als processos interns i promou l’ordre i l’equilibri està indicada per a quasi qualsevol tipus de patologia, malestar, desorientació en un moment vital, èpoques de canvi, crisis…, i també per aquelles persones que es trobin bé i que desitgin mantindre els seu equilibri i benestar potenciant els seus recursos naturals.


Lleida organitza un curs per abordar el càncer de pròstata\nLleida organitza un curs per abordar el tractament del càncer de pròstata\nper Redacció 25/10/2019 14:10h\nImatge d'experts en urologia | LleidaDiari.cat\nEl Centre Ciència i Recerca Experimental Biomèdica Aplicada (CREBA) de l'Institut de Recerca Biomèdica de Lleida (IRBLleida) acull, els dies 28 i 29 d'octubre, el Curs Integral de l'Abordatge en el Tractament del Càncer de Pròstata i les Complicacions d'Incontinència Urinària després de la Cirurgia.\nEl curs està organitzat pels professionals del Servei d'Urologia de l'Hospital Universitari Arnau de Vilanova (HUAV) i coordinat pel referent clínic de la Unitat del Càncer de Pròstata, David Garcia Belmonte, i pel referent clínic de la Unitat de Via Urinària Superior, Jaume Pelegrí Gabarró.\nLa formació es divideix en sessions teòriques i pràctiques\nLa formació, dirigida a deu metges especialistes en Urologia, es divideix en sessions teòriques i pràctiques amb l'objectiu que els alumnes adquireixin els coneixements teòrics i pràctics per a l'abordatge integral del pacient amb càncer de pròstata.\nEn finalitzar el curs, l'alumne serà capaç de conèixer el funcionament correcte i l'ergonomia dels aparells que s'usen en cirurgia laparoscòpica i d'abordar el maneig intraoperatori de les complicacions potencials de les intervencions quirúrgiques laparoscòpiques bàsiques en urologia. Com és habitual, al centre CREBA la formació utilitza models de simulació avançada i models animals amb una metodologia eminentment pràctica, centrada en l'alumne.\nEstàs preocupat pel percentatge de greix del teu cos? El Bus de la Salut té una nova prova!


hijos de la roca: 2008\nGran visita familiar a "el valle de Arán" (qué bonita es España, Pepe!!!). Acollida excepcional a Can Sanabria i a casa d'en Dani i l'Eva. Buen rollito amb els sectors pirinencs varios que va acabar en eufòria generalitzada quan Cannavaro es va menjar el pal. Dissabte esquiada free a Baqueira: pinyos, lliçons free a càrrec dels mestres Dani i David, fred i riures. Arròs i migdiada de luxe gràcies a l'Eva. Firada a la botiga de sabates i sartenazo occità a Casa Luís i La tasca. Gran trobada amb en Toni, Xau i Ricard. Paquetón terrible de neu el diumenge que va impedir el "miracle escales". Vam trobar el Mercedes d'en Pepe a la cuneta. Menú de muntanya a Can Isidro: escudella i brasa. Tornada a Mataró amb cansament però gran satisfacció. La Vall d'Aran: a programar sin lugar a dudas. Evaluar paquetón.\nPublicat per Pitus a 4:07 1 comentari:\nEtiquetes de comentaris: Sartenazos varis\nPONT DE LA PURISIMA 2\nAmpliar un escrit del macareno es dificil pero avui sembla que ho podre fer.\nTot comença el divendres a la nit quan comença a arribar la gent i el primer sartenazo es posa en funcionament. Nomes donar les gracies a l'assistencia d'en Fede i en Beni del cor de la ciutat.\nDissabte al mati uns a Margalef, altres a crestes, i uns a solans.\nPrimer un bonic passeig fins arribar a solans\nla xinita pujant a solans\nUn cop alla gran sorpresa el Victor despres de molt temps de no escalar decideix començar obrint un cinqué. De mentres la Mireia i un servidor van obrint algunes vies que despres la Xinita, la filla d'en Marley i en Victor repetiran de segon. En Tambo s'encen amb un 6b i en Jover amb un 7a.\nIrene en un cinque\nVictor en la seva gesta\nA la tarda baixem al refu a fer una gran paella amb las pinxes Xinita i Irene i els cuiners Judes Priest i Benitez.\nFotos no comentades tots sabem el final!!!!!!!\nI a la nit com no, gran sartenazo general, arribada del sector Canyamars i Argentona, golejada del Barça i com no podia ser menys aparició del Bandolero.\nAl mati del diumenge alguns amb més ressaca que d'altres ens dispersem a escalar: En Macareno i el seu harem a Margalef, els de les xines a Cogul, en Toti, l' Ingrid i els canaris a Siurana i la resta que no erem pocs a crestes.\nLa Torres a crestes\nA la nit com no podia ser d'una altre manera gran cata de vins i sartenazo general. Cosa a destecar és el bateig d'en Boina Verde accidentat en maniobres jaja.\nL'últim dia trista despedida dels cabacerencs i alguns cap a casa i un petit reducte a Margalef aquest cop amb la companyia d'en Marc.\nEn Marc en una via de xoreres a Margalef\nEn Jover emportantse la mateixa via que en Marc\nUna abraçada a tots i fins a la pròxima.\nPublicat per marc a 10:45 3 comentaris:\nEtiquetes de comentaris: Cabacés, Margalef, Sartenazos varis\nGran trobada familiar a Cabacés: MCT (Mataró Climbing Team), Sector Canyamars, Sector Argentona, Sector Canari, etc. Dispersió de gent durant el dia pels diferents sectors de Margalef, Cabacés i el Cogul, i dispersió nocturna general amb els sartenazos varios. Magnífica acollida al refugi Cal Ferrer, i gran cata de vins i productes artesanals de la fira de l'oli. Va tornar "El bandolero", grans records foieros.\nLa Moni a dalt d'un sisè de La Braseria (Margalef).\nLa gent d'Els Molins (Tambo & Víctor) donant el callo a la nit.\nPublicat per Pitus a 4:48 2 comentaris:\nEtiquetes de comentaris: Cabacés, Sartenazos varis\nAmb la pedrera\nFinde amb les noves generacions d'escaladors, bé només un, perquè els altres dos van fallar. Així va quedar en un "mano a mano" amb en Luisín. Dues nits i un dia d'escalada a Cabacés. Les dues nits van estar patrocinades per en Bob Marley i els seus col·legues, tremenda la fumata blanca. El dissabte vam escalar a Solans. En Lluís es baralla amb els cinquens de placa i jo m'emporto a vista dos 6c+ que comparteixen reunió. Hem començat un camí, no hi ha retorn.\nPublicat per Pitus a 23:54 1 comentari:\nCom ens vam posar el dissabte a la nit!!\nFinde amb els amics del cole pel Ripollès. Ens van deixar una casa de colònies en reformes, Can Portavella, a les Lloses. Tenia el suficient per un bon allotjament, una habita i una llar de foc. Dissabte vam trepar a Ogassa fins que es va fer de nit, i diumenge a Montgrony fins que en Senén es va espinyar i vam anar a l'hospital a què li cosissin la cella. Bones trepades , un encadene (6c "gorilero" a Ogassa al segon pegue) i molt bona companyia. Pròxima estació: Scala-Dei.\nPublicat per Pitus a 0:43 1 comentari:\nEtiquetes de comentaris: Ripollès, Sartenazos varis\nCabacés no falla\nL'Anna i un servidor a l'entrada del refu.\nGran cap de setmana a Cabacés amb el Mataró Climbing Team pràcticament al complert (Fino i Roger no us oblidem, i encara menys tan a prop de la Foia). Un luxe poder escalar el dissabte amb la meteo que arrossegàvem els últims dies, i un privilegi la companyia. Tracte i acolliment exquisit, com sempre, de la família cabacenca. A destacar la presència heroica de la Chini, els encadenes d'en Toti i el sartenazo d'en Kueka (Melendi pels amics). Segur que em deixo coses, però la ratafia casolana va fer mal.\nS'esta coent una concentració del MCT a Margalef el finde de la puríssima (6,7 i 8 de Desembre). S'accepten propostes i alternatives.\nPublicat per Pitus a 6:07 7 comentaris:\nLA CASTANYADA. (a pogramar sin lugar a dudas!!)\nBenvolguda familia!! un any més arriba una de les cites i celebracions esperades!!\nAquest any la cita- concentració es fara a la font de la figuera (Vilanova de meià)\nPorteu-hi de tot i ganes de pasar-ho bé!!\nFoc de camp garantit!! per a poder torrar les castanyes, moniatos i el que convingui.\nPenseu amb el mosquetell i el vi dolç, són tradicions que no es poden perdre (que diran sinó el nostres fills???\napa, salut i fins disabte nit!!\nRun to the hills!!!!!!!!!!!!!!!!!!!!!!!!!!!!!\nPublicat per Pitus a 4:01 1 comentari:\nDesprés de tres caps de setmana per repòs voluntari i forçat aconsegueixo tornar a escalar gràcies a la cita que organitza la Moni, i a la qual ella no assisteix, sense paraules. Enfilem a Malanyeu en Tomeu, la Mireia, en Xevi i jo. Ens trobem amb un dia espectacular (pit-llop al migdia), uns boscos preciosos i uns quants boletaires a esquivar. El dia es divideix en dues parts. La primera, torn pels quarts i cinquens de la paret del devessó, tots recomanables per la seva longitud i qualitat. Després pit-stop per menjar i iniciem la segona part. Aquesta transcorre a les Taules de la Llei, que com no podia ser d'una altra manera, dicten sentència i posen la musculatura al seu lloc. Fem un V+ tècnic i exigent, i després encadeno un 6a+ i un 6c assequible.\nMolt bonic dia a la muntanya i cap a la botifarrada a Mataró. 12 d'Octubre: res a celebrar!!!!!!!\nPublicat per Pitus a 0:09 2 comentaris:\nNo hi ha fotos, la càmara va morir en una de les cites a Can Beni, pobreta no en tenia cap culpa. No m'importa que la benzina estigui pels núvols, pillo el cotxe en solitari i em dirigeixo cap al TERRITORI SANABRIA (Alta Ribagorça, Vall D'aran i Pallars). Arribo a Cavallers després d'un vueltón de órdago per les valls pirinenques. Dia lleig a Cavallers, plugims i baixes temperatures. La Mire intima amb els jumars i el croll, en Jover encadena com sempre. En Sanabria i jo ens acostem a Can Manolo (Pont de Suert) a fer un pop a la gallega i parlar de projectes.\nEl segon dia presenta la mateixa meteo, baixem cap a Escales en busca de sol i via llarga. En david s'en va a Tavascan a entregar-se en una despedida. En Tambo i la Mire fan la Coza i en Bernat i jo la Rommel. Terreny d'aventura, ensamble que te pillo abaix i plaques fines i equipades a dalt. Cresta fins al rappel i descens per tartera per acabar de complementar la via. Fem un tira-millas i rematem el dia en el popular sector El escondite. Vies molt bones i cinquens llepats, per variar. Tornem a Can Manolo amb la Foix i els vilafranquins. A la plaça estan muntant un escenari, ens comencem a encendre; ja no té fre, Orquestra Mediterrània, cerveses i cubates. Apareix en David a les tantes, més llenya al foc. Acabem ballant el Paquito amb el sector Sudaka, sense comentaris.\nEl tercer dia es desperta amb ressaka. Ens separem. Tambo i Mire cap a Mataró. En David cap al Pallars. En Bernat i jo, no sense dificultats, anem a un sector desconegut, Jurassic Wall. Murs impressionants i vies de pel·lícula, a programar sin lugar a dudas. En Bernat s'emporta a vista tot lo que toca: 6a+, 6c/7a, 7a+, 7b, 7a i 6c+, BRUTAL. Jo m'emporto el meu primer 7a a vista i sobretot el plaer d'escalar unes vies sobèrbies, plenes de sensacions, de magnetisme, deliri i éxtasis, que no vols que acabin mai malgrat que tens el cos al límit.\nQuè són 4 hores de cotxe per poder tocar el cel amb els dits? Només hi ha un camí: el rotpunkt. Només hi ha una prioritat: les persones.\nNo sé que era més bo, el senglar estofat o el 6c+ del Juràssic? Totes dues coses em feien plorar.\nPublicat per Pitus a 23:48 5 comentaris:\nEtiquetes de comentaris: Cavallers, Escalada esportiva, Escales, Via llarga\nCalendari d'Activitats - Setembre 2008\nDissabte 6 de Setembre: costellada a Can Benítez (contactar amb B. Jover o Tambo).\nPont de la Diada: Boí - Cavallers.\n20 de Setembre: rock & roll Canyamars (tambo).\n19 d'Octubre: trobada del kaos a targassone (Kueka).\nPublicat per Pitus a 0:23 1 comentari:\nTornada mandrosa de les vacances, reprenem el curs i el calendari d'activitats després d'un Agost on hi ha hagut de tot: tossa i la seva fideuà, sardenya, pedraforca, montserrat i el casament a Cabacés. Anem a pams...\nVa ser variat i complert: bons amics, roca i fideuà. Tot a l'alçada esperada.\nAmb en Bernat a Montagut. La Suelen sobant a la furgo. L'elit a Sadernes.\nViatge amb sensacions contradictòries que va durar fins que la Moni es va esguinçar el turmell en una pista de tenis. Molt bona companyia en dues fases diferents i illa que en general ha decepcionat: molt sec i poques opcions d'activitats (caminar, turisme, etc.). Això sí, és ple de roca i, si es tria l'època adequada, es pot disfrutar molt a Cala Gonone, Jerzu o Domusnovas. La llàstima, pel meu gust, és que no hi ha gaire més.\nFamilia Nou Barris Sempre ens quedarà Domusnovas... Amb la Suelen, en Beni i l'Anna.\nDesprés d'un stage a Platja d'Aro amb la family, amb grans menjars i caipirinhes, m'acoplo a l'expedició alpina al Pedraforca. Tinc l'honor i el plaer de fer cordada amb l'Elit a la Cerdà-Vergés i la Cerdà-Pokorski. Li posem el rotpunkt després de passar molta por als llargs descompostos de III-IV, en Sanabria ni s'inmmuta, com si anés pel passeig marítim. A destacar un parell de llargs verticals i de bona roca. En Tambo lidera la seva cordada amb la Mireia i la Ingrid per la mateica via. Plat combinat i cap a casa, perfecte. Molt bon tracte per part del guarda del refu, que ens regala la ressenya fotocopiada.\nCara Nord del Pedraforca: bressol de l'alpinisme català.\nUfff, quantes coses!!!! Pirem en Bernat i jo cap a la Montse amb un únic objectiu: escalar. Dijous tarda escalfem amb 6c+ al Casot, però quina annada!!! una mica exigent el tema. Vinga a fotra-li pegues a vies maques però poc humanes. A la nit decidim que l'endemà farem via llarga. Jo tinc la GAM del Bisbe al cap perquè m'ho havia dit la Ingrid: "hi ha un 6c brutal a la paret!!!" Aaarg, quina por. Ens decidim a fer-la. No té cap desperdici: diedres, fisures, empotraments, xemeneia, gran mur vertical i gran bloc per superar la bola. No regalen res si es fa en lliure, ni els cinquens.... que és Montserrat!!!! Llargs preciosos, molt bon equipament i una mica AERI!!!! Grans sensacions i rotpunkt a la via. Baixem contents cap a Cabacés. Al matí següent anem a Margalef, al racó de les finestres. Sector dur amb grans vies, especialment La Magrana (6b+), cinc estrelles sense cap mena de dubte. A la tarda rematem amb vies pendents a Crestes, un dels millors sectors que conec. Tenim els dits inflats i a mi ja no em queda benzina. Decidim plegar i dedicar-nos al casament de l'Isa i en Ferran. La crònica del dissabte nit la deixo per en Kueka o en Fino. El casament va ser bonic i tranquil. La Foia és un lloc magnífic i la gent molt implicada: Farriol, Marina, Roger "Guineu lliure", Balanzó i cia. Moltes gràcies i felicitats pels que es van casar de veritat i de mentida.\nPublicat per Pitus a 0:50 2 comentaris:\nEtiquetes de comentaris: Cabacés, Margalef, Montserrat, Pedraforca, Sadernes, Sardenya, Via llarga\nEl grau ha mort (Ferran)\nEls ecos de la festa del dissabte provocaven mandra i dolors inexplicables, però s'hi havia d'anar; la Montse s'ho val. El primer símptoma de que tot aniria ve el trobem a Valldoriolf: en Roger "el progenitor", un nou fitxatge dels dimecres. La resta flueix i ens enamora com sempre: la roca i la pau de la Montse, la motivació infinita d'en Bernat, els reports d'en Roger i les caigudes d'en Makareno. Un plaer, que no per conegut, deixa de ser-ho.\nNova encesa pel calendari d'activitats: gran jornada a la Montse el dimecres 30. Qui vulgui tot el dia, contactar amb Roger o Makareno, i qui vulgui només tarda, contactar amb en Bernat o en Benítez.\nPublicat per Pitus a 23:47 4 comentaris:\nEtiquetes de comentaris: Vermell del Xincarró\nLa gran festa a Can Benítez\nMentre esperem un muntatge de les fotos, avanço quatre fotos per anar fent boca.\nVa ser un gran incendi!!! Les imatges parlen per si soles. Gràcies a tots. Magnífic. A repetir.\nPublicat per Pitus a 0:35 8 comentaris:\nBar Rosales: evaluar caudal.\nBar Rosales (Els molins).\nTatxada a la primera activitat del dens calendari. Equip: Tambo, Sanabria i Makareno.\nBar Rosales a l'alçada esperada: quinto+tapa (a velocitat de creuer), alicatat a la barra per sota de l'acer inoxidable, venda de navalles darrera la barra i fotos a la paret d'equips amaters al més pur estil "Días de fútbol". Per completar la ruta antic bar Lledó i Kiki....Evaluar caudal.\nReunió dimecres: todo bien agente. Petits canvis logístics per simplificar la feina, mateixa il·lusió.\nPublicat per Pitus a 1:25 3 comentaris:\nAixò no té fre!!! Us presento el calendari d'activitats (de moment) de les pròximes semanes:\nDilluns 7 de Juliol: Bar Rosales (20.00 h).\nDimecres 9 de Juliol: reunió comité aniversaris a l'Atzu (20.00 h).\nDimecres 9 tarda: escalada a la Montse, com sempre.\nDissabte 12 de Juliol: Iron Maiden i Slayer a Saragossa (aniversari Sanabria).\nDissabte 12 de Juliol: Prospe Beach a Nou Barris.\nDissabte 19 de Juliol: festa aniversaris o festa del xai (vespre).\nDivendres 25: inici Santes.\nFinde 2 i 3 d'Agost: psicobloc, immersió, snorkeling, karting i fideuà a Tossa.\nEsperem confirmacions i propostes.\nPublicat per Pitus a 4:24 1 comentari:\nRodellar: a programar sin lugar a dudas (J.Tapia)\nUna altra gran trobada a la muntanya (després de Vilanova i Cavallers)!!!!!! Equipazo: sector Canyamars (Cris, Jaume i Morelli) i sector Mataró (Tambo, Mireia, Sanabria i Makareno).\nImatge borrosa del concert, com la nit.\nIniciem el finde al concert dels Primates al Kalandraka. Però quina encesa amb el punk i amb el grup Heavy que va tocar després. Gran entrega general!!! En Tambo i en Jaume posseïts per les versions d'Iron Maiden i cia, abraçant els amplis, cantant pel micro, llençant-se des de l'escenari...BRUTAL.\nPreparatius previs al barranc.\nAl dia següent ens anem a fer el Formiga. La gent xala de valent amb la jornada aquàtica, bons salts, ràpels (el remolíiiii!!!), psicobloc (el bidit!!!!) i molts riures. Tornem tocats físicament (sobretot la Cris) cap al càmping.\nDavid Sanabria: l'elit mundial!!\nA la nit, arrossada popular i a dormir. A dormir?????? Nooorrr, en Sanabria i en Makareno tornen a enfilar cap al Kalandraka tot i els dubtes. Una altra gran nit!!! Concert d'un grup de rumba de Santako-Nou barris i una penya de drum&bass que flipes. Compartim birres amb la gent del grup de rumba (que anaven emboletats) i assistim perplexos al duel de Jotas entre un xaval tajat i un avi de la zona. Guanya l'avi enmig d'ovacions de la multitud i s'endú un got de vi de premi, però quina annada!!! Tornem cap al càmping mentre en Sanabria em va explicant com s'ha codejat amb l'elit mundial: Huber, Potter, Kauk, etc. Acabo de genolls venerant-lo. Finalitzo la crònica de la 2ona nit amb dues imatges impagables!!!\nAmb dos dels components del grup Heavy de la 1a nit.\nTornant al càmping... com voleu que no acabi\nagenollat davant d'aquest home.\nAl dia següent el sector Canyamars ens deixa per què la Cris ha d'anar d'urgències (esperem detalls de la cura!!!). Ens quedem fer unes vies d'esportiva al Camino i a Aquest any sí, quines autopistes a les porres!!! A destacar "l'home de la barca (6c)" per finalitzar el finde....UN HONOR I UN PLAER!!!\nPublicat per Pitus a 3:57 2 comentaris:\nEtiquetes de comentaris: Rodellar, Sartenazos varis\nCom cada any per aquestes dates, sortida alpinística amb en Marco. Després d'Alps i Picos de Europa, aquest any ha tocat Pirineus. La ruta ha estat Gavarnie-Ordesa-Guara. El resum és senzill: resultats alpinístics nuls, grans paisatges i immillorable companyia. A Gavarnie, la neu va impedir fer la ruta a l'Astazou petit i la pluja matinal va fer abortar la sortida cap a Serradets. Ens vam distreure fent el pateo makareno a la gran cascada del circ i fent esportiva a Argeles, a una hora de Gavarnie. Vam emprendre ruta cap a Ordesa per una mítica etapa del Tour: Tourmalet i Aspen, interessant però res a veure amb Galibier.\nA Ordesa anem a visitar el Javi i la Sonia, que regenten el turisme rural Casa Marina a Buerba (molt recomenable!!!). Tot un luxe el tracte que ens dispensen; com a casa. Allí fem tota la logísitca per abordar el Pilar de la primavera (Gallinero): sobar al pàrking, madrugón i aproximació amb llarg inclòs fins a peu de paret. Un cop allí veiem que els horaris van justos i, malgrat la fustració, tirem avall. Decidim passar la tarda fent esportiva a Torla, grans vies, molt recomenable si esteu per aquelles terres. El dia següent fem el barranc de Yesa, correcte. Cotxe i cap a Rodellar.\nAguja de la virgen (barranc d'Andrebot).\nA Rodellar ens decidim per fer via llarga d'una puta vegada, menys alpina però almenys llarga. Via de l'esquerra de l'agulla de la virgen: 6b, 6b+, 6b i V. Roca de qualitat discreta, molt clavada i amb alguns spits. Només calen baguetos per reforçar les reunions, per les sabines i algun friend per amanir l'últim llarg. Ho intentem a l'estil Pou brother's (jajajaja), rotpunkt a la paret, però em vaig saltar una reunió i vaig empalmar el 6b+ i el 6b: un infern de pila!!! Bona jornada en general.\nMarco Ruggero al primer llarg de la via.\nAl dia següent havíem de fer el Mascún però en Marco té imprevistos laborals i ha de baixar a BCN. Em quedo al càmping a esperar la penya Maresme....(veure següent crònica).\nPublicat per Pitus a 3:22 Cap comentari:\nEtiquetes de comentaris: Rodellar, Via llarga\nEn beni fa la seva primera via llarga\nA les tres de la tarda quedem amb el gran mestre Jover a argentona per dirigir-nos al sector Can Jorba de Montserrat Sud. L'aproximació se'm fa curta, deuen ser els nervis i la por de no saber si m'agradarà o em cansaré massa. Arribem, ens equipem, i el mestre comença a tirar amunt. Quin embolic que em faig amb el reverso!! Després em toca a mi i per feina fins a la primera reunió i allà, classes d'anclament. Després seguim la mateixa operació fins a dalt: escalada fàcil, però com sempre, Montserrat fa fixar-t'hi bé ( això pels novatos com jo).\nFinalment a dalt cigarret i apa , avall que no ha estat res. El primer rapel volat no acabo de tenir-les totes, però al final, al tercer, ja és ''coser i cantare''.\nAixí doncs recollim i cap a la furgo, on ens espera una birra ben fresqueta.\nPer acabar la festa, un entrepà i unes birres a l'atzu.\nFantàstic ! ni por, ni esgotament, ni res: NOMÉS DISFRUTAR !!!!!\nDificultat: IV+, D\nDificultat màxima obligada: IV+\nOberturista i any: J.Oliva i T.Céspedes, 1992\nObservacions: ia d'escola. Ideal per quan fa mal temps. Canviada la tercera reunió de lloc (2 metres a la dreta) el 08-08-04.\nAproximació: Des de Can Jorba seguir el camí que porta al Joc de l'Oca. El peu de via és just a l'esquerra del començament del Joc de l'Oca\nDescens: 3 Ràpels per la via de la dreta, de 45m, 30m i 40m.\nData d'ascenció: 01/08/2004 Informació proporcionada per: Ressenya\nA VEURE QUAN M'HI TORNES A PORTAR.\nPublicat per marc a 11:02 1 comentari:\nCap de setmana grandios: bones tatxades, bons paisatges , bones birres i sobretot una de les millors compnyies que es poden tindre. Us dedico una foto a cadescun de vosaltres.\nEl gran mestre del blog\nAixo es treballar amb equip\nA que ho he fet bé ?\nLa xinita baixant de la seva primera via\nAixo és un v+ macareno\nEl semental en un v\nTODO BIEN AGENTE YA RECOGEMOS\nPublicat per marc a 9:34 1 comentari:


Germà ENRIC DELARIS i BARRETJÀ - El Manlleu d'ahir\nGermà ENRIC DELARIS i BARRETJÀ\nEl Germà ENRIC DELARIS i BARRETJÀ va nèixer a França, a la vila de Cotlliure, a l’ombra del Canigó, i arran de la mar llatina, el dia 11 de febrer del 1839. La raó de posar-lo i comptar-lo entre els manlleuencs il·lustres és el fet d’haver estat honorat amb el títol de Fill Adoptiu de la Vila per acord municipal del 23 de març del 1915.\nTenia només tretze anys quan ingressà en la congregació dels Germans de les Escoles Cristianes.\nEl 1880, el dia 18 d’abril, arriba a Manlleu per fundar-hi el col·legi. El seu amable tarannà, la seva ferma voluntat, l’amorosa generositat envers tots els qui tenis al redós i les mil altres virtuts que l’ompliren, crearen una aureòla de prestigi com poques persones han merescut. La seva donació al col·legi fou tan gran que gairebé constituí per ell com una mena de clausura. Poques vegades se’ l va veure deambulant pels carrers de la vila i llevat de l’anada a Barcelona, cada estiu, per practicar exercicis espirituals, i d’alguna escapada a Colliure, per dolorosos motius familiars, no sortí mai de Manlleu. Visqué lliurat de cos i d’ànima al col·legi, vetllant amorosament per l’ensenyament i per la formació dels alumnes que estimava com a fills.\nMorí el dia 9 de novembre del 1914. Uns mesos més tard, el dia 2 de febrer del 1915, tingué lloc una vetllada necrològica per enaltir i homenatjar la seva memòria. L’Ajuntament el nomenà Fill Adoptiu i el 1930 dedicà el seu nom a un carrer.\nEl dia 1 de maig del 1958 els antics alumnes, en un pietós i multitudinari acte, traslladaren solemnialment les seves despulles a l’església de la Puríssima Sang.


RCDE by Master Futbol » RCDE història\nEl Reial Club Deportiu Espanyol de Barcelona és un dels clubs de futbol més antics de la Lliga Espanyola. El 28 d’octubre de 1900, a les aules de la Universitat de Barcelona, neixia la Societat Espanyola de Football, nom que li va donar al Club el seu fundador i primer president, Ángel Rodríguez. Les principals senyes d’identitat, i el que va determinar el nom original d’aquest nou Club esportiu, va ser que tots els seus components eren catalans o nascuts a la resta d’Espanya, en contraposició als altres equips, formats majoritàriament per anglesos i altres nacionalitats.\nTot i que el RCD Espanyol de Barcelona vesteix avui de blanc i blau, el groc va ser el color original del Club, per la senzilla raó que era el color de la peça de roba que un dels seus primers socis va regalar a l’entitat perquè confeccionés els seus uniformes. Més endavant va vestir samarreta blanca i pantalons blaus, i, en 1909, vestia ja amb els actuals colors blanc i blaus, aquells que lluïa en el seu blasó l’almirall Roger de Llúria.\nAl llarg de la seva trajectòria, l’Espanyol ha comptat amb jugadors mundialment famosos i ha nodrit amb molts d’ells a la Selecció Espanyola. El primer gran ídol blanc i blau va ser el mític porter Ricardo Zamora. Després d’ell, altres jugadors, com Alfredo Di Stefano, Kubala o N’Kono, van agafar el seu testimoni.\nEl Club compta amb un equip filial, l’Espanyol ‘B’, dotze equips de futbol base, futbol femení i una escola de futbol. Tots ells entrenen i juguen els seus partits com locals a la Ciutat Esportiva Dani Jarque de Sant Adrià, inaugurada al setembre de 2001.\nDE SARRIÀ A L’OLÍMPIC\nL’actual RCD Espanyol de Barcelona va començar a jugar els seus partits en una gran esplanada, molt propera a la Sagrada Família de Barcelona. Des de 1923 i fins a la temporada 1996-97, l’estadi de Sarrià, popularment conegut com ‘Can Ràbia’ o ‘la Bombonera’, a la plaça Ricardo Zamora, va ser el feu de l’equip català.\nL’any 1997 el Club es va veure obligat a vendre Sarrià i es va traslladar a l’Estadi Olímpic Lluís Companys de Montjuïc, on el RCD Espanyol va jugar els seus partits fins a la temporada 2008-2009, amb una mitjana de 22.500 espectadors per partit. Durant aquests 12 anys l’equip va aconseguir grans èxits com les Copes de Rei de 2000 i 2006 o la classificació per a la Final de la Copa de la UEFA de 2007, competició on no va caure derrotat en cap partit.\nA Montjuïc també es van viure moments d’eufòria, com la salvació de l’equip la temporada 2003-2004 gràcies a un gol de Tamudo contra el Múrcia, o el gol de Coro en el temps afegit contra la Reial Societat, que va permetre que l’Espanyol es mantingués en la màxima categoria en l’any 2006 i encarar el camí cap a la construcció de la nova casa a Cornellà-el Prat, on el club es va traslladar el 10 de juliol del 2009.\nLa primera gran conquesta en la història de l’espanyolisme va ser la Copa Macaia, a la temporada 1902-1903. El 1912, S.M. el Rei Alfons XIII li concedia el títol de ‘Reial’ i l’ús de la corona que avui figura en el seu escut. Quan es va inaugurar el Campionat Nacional de Lliga, el 1929, l’Espanyol va figurar entre els clubs fundadors, aconseguint el primer gol oficial d’aquesta Competició. Aquell mateix any, el conjunt blanc i blau es va proclamar campió de la Copa de SM el Rei, títol que va revalidar el 1940, el 2000, en plena celebració de l’Centenari de la seva fundació, i el 2006. A nivell internacional, obté un reconeixement molt important el 1988, quan va ser subcampió de la Copa de la UEFA a Leverkusen. Al maig de l’any 2007 torna a aconseguir arribar a la final europea, i queda subcampió davant el Sevilla FC, destacant per no haver perdut cap partit en tota la trajectòria.\nDOS VEGADES FINALISTES DE LA COPA DE LA UEFA\nEl RCD Espanyol ha estat dues vegades finalista de la Copa de la UEFA. El 1988, amb Javier Clemente com a entrenador, va disputar la final de la UEFA davant el Bayer Leverkusen, i el 2007, amb Ernesto Valverde a la banqueta, davant el Sevilla FC. El conjunt blanc i blau va arribar a aquesta última final sense perdre cap partit durant tota la competició.\nA principis de 2002, el RCD Espanyol de Barcelona anunciava l’inici dels tràmits per a la construcció d’un nou estadi de propietat en el terme municipal de Cornellà-el Prat, veí a la ciutat de Barcelona. Després de llargs tràmits administratius, el 2007 es van iniciar les obres de pilotatge de l’Estadi i va començar el compte enrere. El projecte de nou estadi marca el començament d’una nova era per a l’espanyolisme, que ja té de nou la seva pròpia casa: l’Estadi RCD Espanyol de Cornellà-el Prat, el més modern estadi de futbol a Espanya, amb una capacitat per a 40.000 persones i catalogat per la UEFA amb 4 estrelles.


Girona instal·la el primer parc infantil apte per a tots els nens i nenes a la plaça Josep Pla ⋆ Socpetit.cat\nL’Ajuntament de Girona ha instal·lat el primer parc infantil apte per a tots els nens i nenes de la ciutat a la plaça Josep Pla. Els jocs que hi havia fins ara es van retirar juntament amb el paviment de cautxú perquè es trobaven en mal estat de conservació, si bé no suposaven un perill per als usuaris. La renovació dels jocs va començar aquesta setmana i acabarà dilluns vinent, quan els infants ja podran fer-ne ús. Aquest serà el primer parc infantil íntegrament accessible de la ciutat, adaptat a infants amb discapacitat. El nou parc comptarà amb gronxadors adaptats, elements de multijoc, molles d’integració i panells lúdics, a més de tobogans o rocòdroms entre d’altres, adaptats també per a infants amb discapacitat.\nEl consistori té previst renovar progressivament totes les zones de jocs infantils de la ciutat a mesura que es facin malbé, i substituir alguns dels elements antics per jocs accessibles, tal i com s’ha fet en el parc de la plaça Josep Pla. Per ara, s’està estudiant la renovació dels jocs de la pujada de la Torrassa, de la plaça de Tomàs Baraut i Obiols, i dels carrers del Riu Freser i del Pla Guillem.\nDes de l’Ajuntament de Girona destaquen que s’està treballant perquè “tots els infants puguin jugar plegats, sense que importi com siguin de diferents, i en un mateix espai en què cap nen o nena quedi apartat”. Actualment, Girona disposa d’un total de 111 parcs infantils, dels quals quinze tenen un paviment accessible entre la vorera i els elements de joc, ja sigui cautxú o sauló compactat, i 64 tenen algun element inclusiu. La reforma s’ha adjudicat a l’empresa HPC Ibérica SA per un cost de 61.281,33 euros.\nMés de tres hores diàries de pantalles en infants s’associen a més problemes emocionals i de comportament\nEl Canvi climàtic i la COP26


Almanac Barcelona ofereix 91 luxoses habitacions, entre elles 30 suites. L'hotel, que gaudeix d'una ubicació privilegiada, es troba a pocs passos del Passeig de Gràcia, on els hostes poden trobar botigues, restaurants, bars i museus.\nOfereix un servei exclusiu, relaxat i personalitzat, que al costat d'una àmplia gamma d'instal·lacions ens permet donar la major comoditat als nostres hostes.\nLínia és el nostre restaurant d’estil mediterrani que compta amb una carta de deliciosos plats, un exquisit menú a compartir i una selecta carta de vins. Un lloc on la vida dels locals i la dels viatgers es creua des del matí fins a la nit.\nAzimuth, el captivador lounge panoràmic amb un saló acristalat i una àmplia terrassa. El lloc perfecte per relaxar-se i gaudir d'aperitius lleugers.\nA més, l’hotel ofereix cinc sales per a reunions, conferències o esdeveniments privats que poden acollir entre 10 i 100 persones.


Per fi! Arriba a les farmàcies catalanes el primer test Covid per poder fer a casa\nL'Agència del Medicament ho ha aprovat aquesta setmana\nper Alejandro Cañete 12/11/2020 07:19h\nPràcticament des de l'inici de la pandèmia de la Covid-19 s'ha insistit des de l'OMS que una de les claus per a controlar-la era fer tests i més tests. Els primers mesos els diferents països es van centrar en les PCR, totalment fiables però costoses i relativament lentes per a oferir resultats.\nEn els últims mesos, també s'han anat implementant els tests antígens, tests ràpids que aporten resultats fiables en 15 minuts. Però el que arribarà ara a les farmàcies espanyoles podria canviar encara més la manera de detectar si estem contagiats.\nL'empresa valenciana Elix Pharma ha confirmat que distribuirà en les farmàcies espanyoles el primer test d'autodiagnòstic de la Covid-19 que té certificació a Europa. Amb la col·laboració del fabricant suís PRIMA Lab, s'espera que es pugui començar a comercialitzar el PRIMACOVID Test en uns dies, una vegada ha rebut també l'aprovació de l'Agència Espanyola del Medicament (AEMPS) aquest mateix dilluns.\nAlta fiabilitat i resultats molt ràpids\nAquest test permetrà saber si hem estat exposats al coronavirus en 10 minuts. Amb una alta sensibilitat d'un 95,7%, ens confirma si tenim anticossos o immunitat a la malaltia, demostrant si hem passat la Covid.\nL'empresa, amb seu a la ciutat valenciana de Paterna, explica que aquests tests se centren a detectar si el nostre organisme genera una resposta immune a la malaltia i que això és el que determina si en algun moment hem estat contagiats.\nFuncionament simple i ràpid com un test d'embaràs\nEl que explica l'empresa distribuïdora és que el PRIMACOVID Test té un ús relativament senzill que no hauria de significar cap problema perquè es faci el seu ús a casa. El funcionament és molt similar a altres tipus de tests ràpids que tenen altres usos com pot ser un test d'embaràs o un test de colesterol, explica el director d'Elix Pharma, Fernando Díez.\nAixí el que ha de fer la persona interessada a saber si ha passat o no el virus és extreure una gota de la seva sang. Una vegada obtinguda s'utilitza un diluent en la sang i es col·loca sobre la tira corresponent. El test, com comentem, pot reflectir un resultat molt fiable sobre si tenim immunitat contra la Covid-19 en tot just 10 minuts.\nElix Pharma confirma que aquests tests són un assaig immunocromatogràfic ràpid que permet detectar si una persona té anticossos IgG i IgM contra la SARS CoV-2. És a dir, a través de la sang podem confirmar que el nostre cos ha generat anticossos contra aquesta malaltia i que en aquests moments som immunes.\nEl que queda pendent de confirmar és durant quant temps dura aquesta immunitat. És un dels punts que continuen estudiant els científics a escala internacional perquè tenir actualment anticossos no implica tenir total protecció, com han demostrat diversos casos de reinfecció. A més, serà molt important en el desenvolupament de les vacunes, perquè podria confirmar si és necessari prendre més d'una dosi en el futur.\nUna nova eina en mans de les administracions per controlar la pandèmia\nLa companyia espera que durant els tres primers mesos en què estigui a la venda en les farmàcies espanyoles es puguin distribuir uns 500.000 tests d'aquest tipus. Tant ElixPharma com a PRIMA lab destaquen que un dels seus objectius amb aquest producte és que facilitant que els ciutadans sàpiguen que són immunes, les autoritats sanitàries poden mantenir un major control de la malaltia.\nA parer seu, PRIMACOVID test ha de ser una eina complementària a una altra mena de tests que s'inclogui en les estratègies de cribratges massius que ja duen a terme algunes comunitats, perquè ofereix la possibilitat de fer anàlisi de manera més freqüent. Recorden que la versió utilitzada pels sanitaris ha estat «una de les peces claus en el control de la malaltia en comunitats com Madrid».\nGerro d'aigua freda sobre l'obertura dels restaurants: «Som a la cua dels pitjors dies»


per Sònia López i Jover\nTags: Alcoi, Medi Ambient, Podem Alcoi, Sònia López i Jover\nAquesta setmana es va a donar a conéixer la sentència definitiva que obliga al poble d’Alcoi a pagar una multa de més d’un milió d’euros pel fracassat projecte de Serelles.\nUn cas més en el qual tota una població, que ja pateix greus mancances, ha de fer front a un pagament fruit de la mala gestió d’alguns polítics municipals quan estaven en el govern.\nI tot açò, per què? En què hagués beneficiat al poble d’Alcoi la urbanització de Serelles, el Bulevard, o en què ho ha fet el pàrquing de la Rosaleda?\nSi ho pensem bé el benefici col·lectiu és molt qüestionable. Són exemples més que evidents de com la vella política ha governat per beneficiar a uns pocs privilegiats a costa d’un poble sencer. Un poble que està patint molt cruelment les conseqüències de l’atur i de les retallades i on moltes famílies tenen greus dificultats per cobrir les necessitats bàsiques.\nI tot açò sent molt greu no és el pitjor. El pitjor en aquest cas és el dany irreversible que ha patit el nostre entorn. Just en un terreny especialment vulnerable com és el cas de Serelles.\nEls danys ecològics no es poden reparar ni pagar amb diners. Eixa és la veritable hipoteca de per vida. L’herència enverinada que deixem per a tot un poble durant generacions.\nS’ha demostrat que pot haver-hi una activitat econòmica que siga respectuosa amb el medi ambient. Però aquest canvi de model productiu i energètic no vindrà de la mà d’empresaris i polítics oportunistes que sols veuen el benefici particular i a curt termini. Aquest canvi vindrà de la mà de les persones que tenim clar que no podem permetre que altres determinen com gestionar els nostres recursos.\nTots els alcoians i alcoianes tenim un altre repte al davant no podem permetre que La Canal siga un altre Serelles.\nSi prenem consciència de la nostra responsabilitat, podrem evitar que hipotequen el nostre futur una altra vegada.\nFont: Sònia López i Jover, Responsable de Medi Ambient del Consell Ciutadà de Podem Alcoi./


ILP, tres lletres per establir els eixos d'un nou model de sistema educatiu... Hi estem preparades?\nRamon Font, durant la seva intervenció en el debat sobre la ILP d’educació a la UdG / Carles Palacio\nLa proposta d’elaborar una iniciativa legislativa popular (ILP) per establir els eixos d’una nova llei d’educació que es pugui debatre al Parlament ha arribat al moment de la recollida de signatures, en total caldrà recollir-ne 50.000 abans del març del 2015. En el context d’oposició al desplegament de la llei d’educació de Catalunya (LEC) i la ley orgánica de mejora de la calidad educativa (LOMCE), el 2013 l’Assemblea Groga va fer un pas més en la seva protesta i va decidir elaborar un text per recollir els eixos d’un nou model d’educació, motiu pel qual van escriure el text de la iniciativa i el juny del 2014 van constituir la comissió promotora de la ILP a la sala d’actes de l’Associació de Mestres Rosa Sensat amb l’objectiu de fer-ne difusió i recollir-ne signatures.\nAquest és un dels motius de l’acte de presentació de la ILP d’Educació que es va fer dijous passat, 18 de desembre, a les dotze del migdia a la sala de Graus de la UdG, i a la qual van assistir poc més d’una cinquantena de persones. Entre les assistents, es va convidar a més una representació de partits polítics i organitzacions socials de la ciutat per ocupar la fila 0 per tal que valoressin la ILP i en fessin públic el seu posicionament.\nLes ponències ho plantegen amb claredat i contundència\nAmb prou puntualitat Xavier Díez va obrir la jornada amb la presentació de les ponents. En primer lloc va intervenir Bernat Pradas, membre del Sindicat d’Estudiants dels Països Catalans (SEPC), qui va afirmar que donen suport a la ILP i va fer una reflexió i crítica sobre l’educació actual. Segons Pradas, l’educació actual es basa en un “model obsolet i antiquat”, “poc creatiu i poc crític” i que per tant, cal reinventar el sistema educatiu i que aquest tingui en compte també que és necessari “educar en la gestió dels sentiments i de les emocions i en valors menys materialistes”. Finalment, Pradas va assenyalar que “els eixos amb què es fonamenta la ILP coincideixen amb els del SEPC” pel que fa a les reivindicacions en educació: “la defensa del català com a llengua vehicular i d’aprenentatge”, “la qualitat de l’ensenyament i canvis en l’avaluació”, “l’accés gratuït a l’escolarització” i “la gestió pública i democràtica de l’educació”.\nA continuació hi va haver la intervenció d’una membre del col·lectiu feminista de la UdG, la Dúnia, qui, després d’anunciar el suport que hi donen des de la seva organització, va remarcar que cal “un nou sistema educatiu en què hi hagi rectores, deganes, directores…, i en general més dones en els òrgans de govern de les institucions educatives”.\nEl següent ponent, Sebastià Parra, com a membre de la comissió promotora de la ILP, va destacar la importància que l’educació estableixi una connexió amb l’àmbit de les ideologies i evitar l’analfabetisme polític. «Fins ara els títols acadèmics no han aportat un alfabetisme polític, cal ensenyar i aprendre a llegir el món.” Parra va fer esment també d’algunes qüestions que se’ls ha retret com ara el poc suport institucional i polític rebuts, la poca menció que s’hi fa sobre millores en metodologies pedagògiques, sobre la participació de les AMPA i les funcions dels ajuntaments, l’ús de terminologia poc precisa o massa general i àmplia, però afirmava: “És un primer pas perquè la situació de l’ensenyament canviï i es debati.”\nFinalment, Ramon Font, membre també de la comissió promotora de la ILP i membre d’USTEC-STEs, va tancar el torn de les presentacions amb l’explicació de l’origen d’aquesta iniciativa. Font va explicar que, arran de les mobilitzacions del 2013 contra les retallades i el tancament de centres i després de tant dir no i oposar-se al desplegament de la LEC i l’aprovació de la LOMCE, va sorgir la veu d’una mare d’una AMPA que va plantejar una reivindicació constructiva i va proposar elaborar una iniciativa legislativa popular (ILP) que recollís “el model d’educació que volem”. A partir d’aquí es va iniciar un procés de diàleg i debat social i popular, en què hi han participat persones de tots els sectors de la comunitat educativa i de la societat civil. Respecte de la qüestió del consens, Font assegurava que van trucar moltes portes i que en aquesta ILP hi ha les persones, les entitats, els sindicats, els partits polítics que hi han volgut ser, “qui no hi és, és perquè no hi vol ser”. Fins i tot hi ha hagut casos en què personalitats que van ajudar a redactar alguns fragments i amb qui es va treballar molt de prop, arribats a un punt van desaparèixer del projecte sense entendre ben bé per què; són casos com el d’Andrés Encinas de la FaPaC i de Miquel Essomba d’ICV, membres tots dos d’entitats que no hi han donat suport. “Les bases hem de forçar que les cúpules es posicionin, es moguin”, reclamava Ramon Font. El discurs de Font va carregar contra la filosofia neoliberal de les dues últimes lleis d’educació, “la LEC esdevé un manual neoliberal” i afegia que si bé la universitat és una “institució feudal” pel que fa a la gestió i al funcionament dels òrgans de govern, “aquesta característica de la universitat, amb la LEC i amb la LOMCE, ha passat a l’escola”. Font denunciava la planificació política per intensificar i mantenir les diferències econòmiques, per crear una separació i un distanciament radical entre rics i pobres, i una educació pública classista.\nI la fila 0… on es col·loca?\nI va arribar el moment que aquesta fila 0 va haver de parlar i posicionar-se, i és així com va passar. Ocupada per partits polítics, un sindicat i una organització, calia que aclarissin si hi donaven suport o no. Lluc Salellas de la CUP, Ester Costa de la IAC i un membre d’ARRAN i el Casal 4 Rius van confirmar el seu suport a la ILP amb arguments com que aquesta iniciativa impulsa un procés social i popular i que és un exemple de sindicalisme popular des de la base, la defensa de l’educació com a pilar de la societat independentment de l’origen i la classe social, la defensa d’una escolarització gratuïta, la democratització de la institució, la importància d’eliminar i evitar les diferències socials, la defensa d’una gestió pública, etc. Pel que fa a la intervenció de Pia Bosch, regidora no adscrita a l’Ajuntament de Girona, tot i que afirmava que hi subscrivia, semblava deixar el seu posicionament en l’ambigüitat: “Espero que es trobi la manera d’arribar a un consens o un suport majoritari per tal que arribi a tenir més impacte en l’educació.”\nD’altra banda, tant Maria Mercè Roca d’ERC com Eugènia Pascual d’ICV-EUiA van confirmar que, tot i estar d’acord en molts dels eixos d’aquesta ILP i convidant els promotors a parlar-ne per ampliar-ne el consens, no hi donaven suport. La primera argumentant clarament que no estan d’acord que la solució passi per la desaparició dels concerts o la doble línia de la pública -escola pública i concertada-, ja que considera que seria impossible mantenir i atendre econòmicament la demanada d’escolarització només amb l’oferta de la pública. Pel que fa a la representant d’ICV-EUiA, afirmava que no podia donar-hi suport perquè hi faltava consens i perquè considerava que no se’ls havia deixat participar-hi, a part, segons ella, de la poca menció que es fa a la participació de les famílies, la poca claredat de la funció dels ajuntaments, etc. El cas de la representant del PSC a Girona, Sílvia Paneque, reconeixia que no sabia quin posicionament els havien anunciat des de la cúpula del seu partit, i que per tant no podia donar-hi suport com a representant del PSC, però que personalment no hi estava en desacord.\nI al fons, les altres files\nMés enllà de la fila 0, les intervencions que es van poder escoltar tenien clar que hi donaven suport i no entenien com pot ser que l’opinió personal de membres d’una organització favorable a una proposta no casi amb l’opinió que fa pública després la direcció o la cúpula d’aquesta mateixa organització.\nQuins entrellats poden haver desvirtuat el pensament d’aquestes individualitats? Quines clarividències poden haver fet redirigir-ne les seves opinions inicials? És clar que és de sàvies corregir i esmenar allò que de bon principi ens semblava encertat…


Hotel Garni Morettina Locarno Suïssa - Ofertes d'hotels amb els MILLORS DESCOMPTES EN LÍNIA\nVia R. Leoncavallo 48, Brissago, Locarno, Suïssa, 6614 - Molt bona ubicació - Veure al mapa\nMés informació sobre Hotel Garni Morettina\nConvenientment situat a Brissago, Hotel Garni Morettina és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Brissago. L'hotel ofereix express check-in/check-out, magatzem d'equipatge, habitació familiar, premsa, ascensor per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Hotel Garni Morettina.


Codonyat i all i oli de codony de l’Aula Oberta | INS Guissona\nCodonyat i all i oli de codony de l’Aula Oberta\nAvui, l’alumnat de l’Aula Oberta ha fet codonyat i all i oli de codony.\nS’acosta el dia mundial de l’alimentació i se’ns ha acudit de fer quelcom per menjar amb un producte de proximitat i de temporada.\nEl procés ha estat llarg fins a arribar poder presentar el codonyat en una plata.\nEl resultat de les delicades i vistoses flors que van sortir a la primavera al codonyer que tenim a l’hort de l’Institut ha estat unes fruites de tardor aspres i amargants. Però avui, han afegit una mica de sucre a l’olla on bullien els codonys i els han transformat en uns dolços que quasi les podríem etiquetar de « llaminadures saludables«.\nEls seus orígens: El codony és de l’antiga Pèrsia. Ja es recol·lectava en el període mesopotàmic i sembla ser que el seu cultiu en aquelles terres és anterior, fins i tot, al de la poma. De les guerres amb els perses, a més de moltes altres coses, els grecs es van endur de tornada cap a les seves ciutats els codonys. Allà van començar a conrear-los i van aconseguir gran popularitat, tanta que el codonyer estava consagrat a Afrodita, deessa de l’amor i la fecunditat.\nEls codonys conreats a Creta van aconseguir gran fama, especialment els produïts a la ciutat de Cydon. Per aquest motiu el nom científic del codony és Cydonia oblonga.\nLes transaccions comercials entre grecs i romans van portar el codony fins a Roma. I com els romans no podien ser menys que els grecs en temes de divinitats, la deessa Venus apareix freqüentment representada amb un codony a la seva mà dreta.\nDurant l’Edat Mitjana els dolços a base de codony ocupaven un lloc destacat en els banquets de la noblesa.\nQualitats: El codony aporta vitamines A (que manté en bon estat la retina, la pell, cabells ..), B1, B2, B3 i C, a més de minerals com el sodi, potassi (generador de l’impuls nerviós i muscular) magnesi (bon funcionament de l’intestí), fòsfor, calci (mantenir ossos i dents) i ferro. El seu consum ajuda a mantenir bona salut cardiovascular i té propietats astringents, antisèptiques i cicatritzants.\nContribueix a reduir el nivell de colesterol (per l’abundància de fibra del tipus soluble)\nSi voleu que us surti el codonyat tant bo com a els ha sortit l’alumnat de l’Aula Oberta seguiu la seva recepta:\n½ kg Sucre negre\n1- Rentar el codonys i pelar-los.\n2- Tallar-los a trossos petits i posar-los en una olla gran.\n3- Barrejar-los amb el sucre.\n4- Coure a foc lent 2-3 hores sense parar de remenar.\n5- Quan ja té una textura adequada (ni molt líquida ni molt espessa) posar-ho en un motlle.\n6- Refredar, treure-ho del motlle i….BON PROFIT!\nPer les seves qualitats energètiques és ideal per a esportistes, estudiants, i persones amb un alt desgast físic.